open-index/open-wikipedia-markdown huggingface dataset:
Hydrodynamikk

**Hydrodynamikk** (bokstavelig «vannbevegelse») er fluiddynamikk tatt i bruk på  væsker, som vann, alkohol, olje og blod. Denne distinksjonen fra fluiddynamikk som helhet blir ikke alltid tatt hensyn til.

Blaise Pascal bidro på 1600-tallet med noe av den opprinnelige teorien. Termen kommer fra Daniel Bernoullis arbeide, basert på tittelen av hans *Hydrodynamica* (1738). Han og Leonhard Euler etablerte hydrodynamikkens generelle ligninger.

Praksisen ble fortsatt av Joseph Louis Lagrange (1736&ndash;1813) med Euler-Lagrange-systemet, Jean le Rond d'Alembert (1717&ndash;1783) oppdaget Cauchy-Riemann-ligningene, Pierre Simon Laplace (1749&ndash;1827) bidro med ligningen oppkalt etter ham selv, Hermann Ludwig Ferdinand von Helmholtz (1821&ndash;1894) og William Thomson, Lord Kelvin (1824&ndash;1907).

Studiet av dynamikken i elektrisk ledende væsker i magnetfelter kalles magnetohydrodynamikk.

## Se også
* Dynamikk (mekanikk)
* Hydrostatikk
* Navier-Stokes-ligningene
* Reologi
* Tribologi
Matías Fernández

**Matías Ariel Fernández Fernández** (født 15. mai 1986) er en chilensk fotballspiller som spiller for den meksikanske fotballklubben Club Necaxa. 

Han er født i den argentinske byen Buenos Aires, men som fireåring flyttet Matías til Chile. Hans karriere som fotballspiller startet i den chilenske klubben Colo-Colo. I 2006 ble han kåret til Sør-Amerikas beste spiller. Han er en spiller med en utrolig teknikk. Han har også hurtighet, så han er en vanskelig spiller å hanskes med.

## Referanser


## Eksterne lenker
*
Scottie Pippen

**Scotty Maurice Pippen** (født 25. september 1965 i Hamburg, Arkansas) er en amerikansk tidligere basketballspiller som spilte i NBA. Han spilte også for de europeiske klubbene Torpan Pojat i Finland, og Sundsvall Dragons i Sverige. Han er allikevel mest kjent for å lede Chicago Bulls sammen med Michael Jordan til seks mesterskap. Han blir også ofte omtalt som en av de beste spillerne gjennom tidene, og har blitt kåret til en av NBAs 50 beste spillere.

Etter å ha spilt 11 seonger i Chicago Bulls spilte han en sesong for Houston Rockets og fire sesonger for Portland Trail Blazers før han avsluttet med en sesong tilbake i Chicago Bulls. Senere gjorde han et comeback som 42-åring for Torpan Pojat og Sundsvall Dragons.
Pippen var også med på det amerikanske OL-laget («Dream Team») i 1992, da han ble olympisk mester.

## Utmerkelser

### Statistikker fra Pippens NBA-karriere

#### Tegnforklaring

#### Sesongen

#### Sluttspill

## OL-medaljer
*  1992  Barcelona: **Gull** i basketball med USA  USA
*  1996  Atlanta: **Gull** i basketball med USA  USA

## Referanser


## Eksterne lenker
* 
* 
* 
*  Scottie Pippen biografi hos NBA
*  Scottie Pippen statistikker hos NBA
Boksing under Sommer-OL 1920

**Boksing under Sommer-OL 1920** ble arrangert fra 21. til 24. august 1920 i Feestzaal, Koninklijke Zoölogische Maatschappij i Antwerpen.

Boksing var med for tredje gang på det olympiske programmet i Sommer-OL 1920 i Antwerpen. 116 utøvere fra 12 nasjoner deltok i til sammen åtte vektklasser, alle for menn. Nordmannen Sverre Sørsdal tok sølv i lett tungvekt.

## Medaljefordeling

## Resultater
### [[Fluevekt]]

### [[Bantamvekt]]

### [[Fjærvekt]]

### [[Lettvekt]]

### [[Weltervekt]]

### [[Mellomvekt]]

### [[Lett tungvekt]]

### [[Tungvekt]]

## Eksterne lenker
* Boxing at the 1920 Summer Olympics hos olympedia.org
* Resultater og profilside  hos sports-reference.com
Anna Sofie Jakobsen

**Anna Sofie Jakobsen**, senere **Anna Cheng** Wade-Giles: 鄭安娜, pinyin: *Zhèng ānnà*, (født 8. november 1860 i Christianssand, død 26. september 1911 i  Zezhou i Shanxi i Kina), var en norsk luthersk kinamisjonær tilhørende den evangelisk-lutherske frikirke.

## Liv og virke
Hun var hushjelp hos en forretningsmann ved navn Rasmussen i Christianssand som i 1879 hadde etablert kontakt med den engelske *[[China Inland Mission]]* (CIM). Fire år etter kom den svensk-amerikanske evangelisten Fredrik Franson til byen og holdt møter i Rasmussens hjem. Anna Jakobsen var en av dem som svarte på kallet. I 1884 deltok hun på Fransons første evangelistkurs i Christiania. Senere samme år dro hun til England og ble akseptert av *China Inland Mission*. Hun seilte sammen med Sofie Reuter til Kina den 18. november 1885 som en av de første norske kinamisjonærer. Hun ble plassert i provinsen Shanxi, der hun blant annet arbeidet i fylket Huozhou.

Etter en kampanje mot henne i *North-China Herald* ble Anna Jakobsen utstøtt fra CIM i 1898, på grunn av hennes ekteskap med den kinesiske evangelist Cheng Xiuqi. Paret startet deretter en uavhengig misjon kalt «Anna Chengs misjon» i Zezhou 澤州 (del av prefekturet Jincheng) i Shanxi. 

Misjonen fikk finansiell støtte fra Norge, noe som vedvarte også etter hennes død.

## Minneplakett
Høsten 2010 ble det avduket en plakett på veggen til huset i Kristiansand der både hun og Sofie Reuter arbeidet før de reiste ut. I dag holder restaurantkjeden McDonald's til i dette huset.

## Litteratur
* Linda Benson: *«Muslims, Missionaries and Warlords in Northwestern China»*, i *Oakland University Journal* (Fall 2001), s. 14. Se: www2.oakland.edu/oujournal/files/Benson.pdf
* Harald Stene Dehlin: *Pionerer i skjørt: høsten 1885 forlot de unge norske kvinnene Sofie Reuter og Anna Jakobsen London med Kina som reisemål*, [halvdokumentarisk roman],  Oslo: Norsk Luthersk Forlag, 1985 **(upålitelig?)**
* Ole Bjørn Rongen: «Dokumentar, dikting og plagiat - Om fremstillinga av dei første norske Kina-misjonærene, Anna Sofie Jakobsen og Sophie Reuter», i *Norsk Tidsskrift for misjonsvitenskap*, nr 3, 2013, s. 152-171

## Referanser
Fluidmekanikk

**Fluidmekanikk** eller **væskemekanikk**  er en fysisk vitenskap som studerer bevegelsene i fluider (gasser og væsker), og hvordan fluidene påvirker andre fluider eller solider. 

Den kan deles inn i hydrostatikk og væskedynamikk.

Navier-Stokes-ligningene beskriver bevegelse av væsker og gasser.

## Se også
* Hydrodynamikk
* Reologi
Christian Bloom

**Christian Hovden Bloom** (født 20. desember 1973 i Southport i England) er en norsk illustratør og grafisk designer. Han er blant annet kjent for portretter i en lett karikert realisme og populærkulturelle pastisjer i flere teknikker, for eksempel cd-cover i stilisert grafisk teknikk, magasinforsider med forfattere tegnet i tegneseriemanér og politikere malt som dansebandmusikere i kitsjpreget plakatstil. Bloom har helt siden 1987 også arbeidet som *[[Writer (graffiti)|writer]]* (graffitikunstner) under psevdonymet **Coderock**.

## Graffiti-arbeider

### Utstillinger og permanente arbeider

*Utvalg*
* 2006: Klostergarasjen i Bergen
* 2004: Veggarbeid på MIR, Oslo (med *Much*. Se: https://web.archive.org/web/20180307180820/http://mrmucho.com/)
* 2004: Utsmykking av Restaurant Kastanjen, Oslo
* 2003: *Femte Veggen*, Bergen kunsthall
* 2002: *Oppe og nede*, Institutt for kriminologi, Oslo
* 2002: *Zero Graffvity 2010*, Soria Moria, Oslo
* 2002: *Meeting of Styles*, Askania, Malmø og Sydhavnen, København
* 2001: *Schpaaa*, Bergen Kunsthall
* 2001: *The Word made Flesh*, Galleri Koncentrat, Trondheim
* 2001: Utsmykking av St. Croix-huset, Fredrikstad
* 2000: Utsmykking av Telenors kontorer på Fornebu (med *Pay2*)
* 2000: *Hello*, utsmykking av Ekeberg skole (med Bo Krister Wallström, Trine Falch og *Goal*)
* 2000: *Schpaaa*, København
* 2000: *Superreal*, Headon, Oslo
* 1999: *Style is King*, Brenneriveien, Oslo
* 1999: *B-Boy Rumble*, Rockefeller, Oslo
* 1998: *Style is King*, UKS, Oslo

## Referanser


## Litteratur
* Holen, Øyvind; *Hiphop-hoder Fra Beat Street til bygde-rap*,  Oslo 2004, ISBN 82-430-0342-8
* Høigård, Cecilie: *Gategallerier*, Oslo 2007, ISBN 978-82-530-3016-6

## Eksterne lenker
* 
* 
### Coderock
* Coderock i Graffiti.no
* Absolute Coderock
* Parkert graffiti – Oslopuls.no
Sanderstead

**Sanderstead** er en landsby i distriktet Croydon i London, beliggende på en høyde i utkanten av et tettbygd strøk av Stor-London. Det var tidligere et verdslig sogn i Surrey, men har siden 1965 tilhørt Stor-London. Tradisjonelt har området vært dominert av landbruk, men det er nå et forstadsområde for pendlere til sentrale London og Croydon. Sognekirken All Saints' Church, et kulturmonument listet i klasse I, er datert fra 1200-tallet, men ble betydelig endret i senere perioder. Sanderstead er opprinnelsen til slektsnavnet Sanders.

Stedet ligger på høy mark i utkanten av det urbane området. Det har vært bosetning der minst siden romersk tid. Arkeologiske levninger etter en romano-britisk gård ble funnet under byggearbeidet på en av de to skolene, Atwood. Disse ble ytterligere gravet ut i 1980-årene da skolen ble bygget ut, og man fant spor etter flere hytter, gruer, smykker og keramikk. Noe av keramikken var importert fra Nord-Afrika. 

Sanderstead skiller seg ut i mengden av britiske landsbyer ved at den ikke har noen pub; Warlingham som ligger like i nærheten har seks puber. Årsaken til dette er at både Atwood-slekten, som eide den ene herregården, og sognepresten var motstandere av alkoholholdig drikke. Et brev fra sognepresten til de to sognene Sanderstead og Warlingham hvor han kalte de som drakk «syndere» er bevart i British Library. 

Den ene herregården ble gjort om til et hotell på begynnelsen av tallet. Rett før andre verdenskrig tok RAF over. I 1938 ble bygningen skadet av brann, og på 1950-tallet ble den revet. Bare en liten del er bevart; det står nå en lavblokk på stedet. 

Sanderstead stasjon betjener tog til East Croydon, London, East Grinstead og Uckfield.

## Referanser


## Litteratur
* Maun, Ian (2009): *From Commons to Lord's, Volume One: 1700 to 1750*. Roger Heavens. ISBN 9781900592529.

## Eksterne lenker
* Sanderstead Village Community
* History of Sanderstead Village
* Sanderstead kirkesogn, Den engelske kirke
Parley Gulbrandsen

**Parley Birger Eugen Gulbrandsen**, (kinesisk: 金寶立, pinyin: *Jin Baoli*, født 30. oktober 1889 i Kristiania, død 10. mai 1959 i Norge) var en norsk kinamisjonær tilhørende pinsebevegelsen. Han var storebror til Henry Gulbrandsen, som også ble kinamisjonær.

Etter å ha kommet i kontakt med pinsebevegelsen i Filadelfiaforsamlingen i Christiania studerte Gulbrandsen ved misjonshjemmet på Stabekk i 1909. Etterpå studerte han ved *Bible Training Institute* i Glasgow i Skottland. I september 1910 dro han til Kina, og arbeidet i *Tsjilimissionen* (*The North Chihli Mission*) til 1914. Han var da aktiv i Longmen-distriktet 龍門縣. I 1916 sluttet han seg til Norges Frie Evangeliske Missionsforbund (NFEH) som Pinsebevegelsen i Norge hadde lansert året før. Da dette misjonsselskapet ble oppløst i 1934 ble de norske tidligere NFEH-misjonærer direktestøttet av lokalmenigheter i Norge. Parley Gulbrandsen hadde ansvaret for arbeidet i Xinbaoan 新保安 i Zhili (senere del av Chahar). Dette arbeidet, som var begynt i 1916, ble nå kjent som den norske misjon i Sinpaoan. I Norge ble arbeidet støttet av Filadelfia i  St. Olavsgt. 24, i Oslo. Senere virket Gulbrandsen i Xuanhua, Longguan og Beijing. Han vendte tilbake til Norge i 1948 og ble tildelt Kongens Fortjenstmedalje i 1952; han døde i 1959.

Parley Gulbrandsen hadde i 1911 giftet seg med Christina («Chrissie») Beruldsen i Kina.

## Verker
* *Hilsen fra Kina*, 1926
* *Noen tanker om den ytre misjon og en kort oversikt over pinsevennenes misjonsfelt*, Oslo: Filadelfia, 1939

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* *Norsk Misjonsleksikon*, Bind 2, sp. 143.
André Eriksen

**André Eriksen** (født 22. oktober 1975 på Vestli i Oslo) er en norsk skuespiller med bakgrunn som rapper og breakdancer. Han er også kjent under artistnavnet «Tech Rock» i gruppa Warlocks, og som medlem i breakdancegruppa Atomic B-Boys.

## Liv og virke
André Eriksen er oppvokst i Groruddalen i Oslo. Han var tidlig interessert i både rap, breakdance og graffiti, og kan kategoriseres som en ekte «B-boy». André Eriksen startet rapgruppa «Warlocks», sammen med sin tvillingbror, Kevin «Karma» Eriksen og Håkon «Hawk» Lund. Warlocks har hovedsakelig rappet på engelsk, men har også levert et album med norsk lyrikk. André Eriksen og Warlocks vant Alarmprisen i 2002 i klassen hiphop/rap for albumet «Afterlife». 

André Eriksen og tvillingbroren startet også breakdancecrewet Atomic B-Boys, sammen med Lars «PayTwo» Undli og Bjørn «Sean» Hagen. Atomic B-Boys er flere ganger norsk mester i «B-boy Crew», breakdancing for grupper. Atomic B-Boys gikk sammen med svenske «Moves Per Minute», skapte «Nasty 9» og ble Skandinaviske mestere i breakdance i 2000. André Eriksen vant NM i «B Boy One on One» i 1997. Guttene kan sies å ha vært foregangsfigurer i det norske hiphop-miljøet.

Han er også en av norges mest profilerte graffiti kunstnere.

André Eriksen debuterte som skuespiller i Nokas-filmen. Siden da har han spilt i en rekke filmer i ut og innland, blant annet Erik Skjoldbjærgs film "Pionér" sammen blant annet Wes Bentley og Aksel Hennie. Fra 2015 spilte han rollen som boksetrener Atle Søgård, i Hotel Cæsar. Nylig er han å se i Tommy Wirkola sin siste film I onde dager.

André Eriksen studerte idrettsfag ved Linderud videregående skole fra 1991 til 1994.

## Meritter
### Individuelle seire
NM 1997, B Boy One on One (delt tittel med Lars «PayTwo» Undli).
Norwegian HipHop Awards: Årets bboys 2005 (sammen med tvillingbror «Karma»)

### Seire med Atomic B-Boys
* Battle Of The Year 1995
* Battle Of The Year 1996
* Battle Of The Year 1997
* NM i «B Boy Crew» 1997
* «B Boy Rumble», Rockefeller i Oslo 1999, delt tittel i «Crew battles» med gruppen Floor Knights

### Seire med Nasty 9
Scandinavian BOTY 2000

## Filmografi
* *[[Nokas  (film)|Nokas]],* Thomas Thendrup - 2010
* Pionér, Knut - 2013
* Trio: Odins Gull, Tom - 2014
* Hotel Cæsar, Atle Søgård - 2015, 2016
* Hæsjtægg - 2015
* Julekongen - Full rustning, Lut - 2015
*DC's Legends of Tomorrow, Baron Krieger - 2016
* Vikings, Odin
**Dragonheart: Battle for the Heartfire,* Thorgrim - 2017
* The Last Kingdom, Earl Ulf - 2017
* Vikingane, Ørn - 2016, 2017, 2020
* Svartsjøen (TV-serie) - 2018
* I onde dager - 2021
* Violent Night - 2022
* MILF of Norway, den avdankede rapperen PM - 2024

## Se også
* Liste over kjente elever ved Bjerke videregående skole

## Referanser


## Eksterne lenker
* 
* Warlocks hjemmeside
* Teeproductions: Om Warlocks
* André Eriksen Filmfront
Becontree Heath

**Becontree Heath** er et sted i Barking and Dagenham i London. Det er egentlig navnet på et åpent område, men brukes på større deler av postdistriktet RM8. 

Barking and Dagenham Civic Centre, en stor vernet bygning (Grade II) designet i art deco-stil av Ernest Berry Webber i 1930-årene ligger i området. Det gjør også det tidligere rådhuset til distriktet Dagenham. 

Fra busstasjonen går det ruter til Canning Town, Romford, Beckton, Dagenham, Rainham, Chadwell Heath og Gallows Corner.
Selsdon

**Selsdon** er et område i distriktet Croydon i sørlige London. Stedet ble utviklet i mellomkrigstiden, og er kjent for sine mange art deco-hus. Det er også kjent for Selsdon Park Hotel, som var møtested for den konservative skyggekabinettet som på 1970-tallet vedtok partimanifestet for den forestående valget. Labours partiformann Harold Wilson kom med betegnelsen «Selsdon Man» for å beskrive strategien for det frie marked som de konservative ble enighet om, og Selsdon Group ble senere opprettet innenfor det konservative partiet for fremme denne politikken.

I henhold til folketellingen i 2011 har stedet en befolkning på 11 719 personer. 

Hele området tilhørte tidligere Selsdon Park Estate, som var et jaktområde. Mot slutten av 1920-årene ble eiendommen delt opp i mindre biter, og man begynte å utvikle området. Etter en rask utvikling oppstod frykt for fortetting, og det ble opprettet en komité for å sikre at et område ble omkring 800 dekar satt av som et natur- og fuglereservat, Selsdon Wood. Dette ble åpnet for allmennheten i 1936, og senere gitt til National Trust. Reservatet har fem store enger, skog og gamle hekker, med et godt bevart historisk landskap.

## Referanser
Fluiddynamikk

**Fluiddynamikk** (sammensatt av *fluid*, «flytende form, flytende», + *dynamikk*, «kraft») er en gren av fluidmekanikken som omhandler fluider i bevegelse. Fluiddynamikk kan igjen deles i flere grener som aerodynamikk, væskedynamikk og hydrodynamikk. Fluiddynamikk har mange bruksområder som varierer fra utregning av krefter og bevegelser som virker på et luftfartøy, avgjøre massestrømningsmengden gjennom rørledninger og varsling av været. 

Fluiddynamikk skildrer disse praktiske problemene med matematiske metoder som benytter både empiriske og halvempiriske lover, som igjen er utledet av strømmålinger. For å løse et problem innen fluiddynamikk må en vanligvis gjøre utregninger som involverer forskjellige egenskaper ved væsken, som tetthet, trykk og temperatur, alle som funksjon av tid og rom.

Før 1900-tallet var «hydrodynamikk» synonymt med fluiddynamikk. Dette gjenspeiles fortsatt i navn på enkelte emner innen fluiddynamikk, som magnetohydrodynamikk og hydrodynamisk stabilitet, som begge også kan brukes på gasser.

## Se også
* Hydrodynamikk
* Reologi

## Referanser
Corona (band)

**Corona** er navnet på en italiensk musikkgruppe som ble startet tidlig på 1990-tallet og hadde sitt fremstøt i 1993 med sangen «The Rhythm of the Night»

## Historie
Det hele begynte med den brasilianske sangerinnen og koreografen Olga Souza som kom flyttende til Italia i 1992 hvor hun møtte en musikkprodusent. Sammen startet de gruppen Corona og slapp singelen «Rhythm of the Night» i 1993. Det varte en liten stund, men den havnet på nummer én på Italias musikklister. Etter ytterligere to år var singelen utbredt over hele verden, inkludert i USA. 

I 1995 ble singelen «Baby Baby» sluppet, og denne singelen klarte seg forøvrig på VG-lista i Norge i hele seks uker, med niendeplass som beste plassering.

## I dag
Corona lever fremdeles, men hadde en pause uten utgivelser fra 2000 til 2006, da Corona hadde vært aktiv med utgivelsene sine omtrent gjennom hele 1990-tallet. Siste album som ble sluppet kom ut i 2000, men siste singel ute er fra 2006. Den originale musikkprodusenten jobber ikke lenger med å utgi sangene, men Souza bruker fremdeles "Corona" når hun slipper en ny singel.

## Referanser


## Eksterne lenker
* 
* 
*
Engelsk 1. divisjon 1901–02

**Engelsk 1. divisjon 1901–02** var den 14. sesongen i Football League. Sunderland ble ligamester for fjerde gang. 

## Tabell

|}

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1901–02]]:**

|}

## Referanser
Alex Katz

**Alex Katz** (født 24. juli 1927) er en amerikansk figurativ maler som ofte knyttes til pop art. Han er spesielt kjent for sine malerier, skulpturerer, og grafikk.

Katz ble født i Brooklyn, New York. I 1928 flyttet familien til St. Albans, Queens. Fra 1946 til 1949 studerte han ved The Cooper Union i New York, og fra 1949 til 1950 studerte han ved Skowhegan School of Painting and Sculpture i Skowhegan, Maine. Hans første separatutstilling var i 1954, med en utstilling av malerier ved Roko Gallery i New York. I 1974 viste Whitney Museum of American Art en serie trykk under tittelen *Alex Katz Prints*, etterfulgt av en mobil utstilling av hans tidligere kunst i 1986; *Alex Katz*. Hans første utstilling utenlands var i 1995 med *Alex Katz: American Landscape* som ble vist ved Staatliche Kunsthalle i Baden-Baden, Tyskland.

I 2007 hadde Katz en større separatutstilling ved New York State Museum

Mens han var sommergjest i Lincolnville på slutten av 1950-årene utviklet han et nært forhold til det lokale Colby College. Colby College gav Katz en honorær doktorgrad i 1984. I oktober 1996 åpnet Colby College Museum of Art en egen fløy dedikert til ham. Denne fløyen har mer enn 400 oljemalerier, collager og grafiske trykk fra hans hånd.

## Referanser


## Eksterne lenker
* 
*  Kort biografi på det offisielle nettstedet
*  Alex Katz intervju av Richard Prince
*  Colby College Museum of Art
Engelsk 1. divisjon 1904–05

**Engelsk 1. divisjon 1904–05** var den 17. sesongen i Football League. Newcastle United ble ligamester for første gang.   

## Tabell

|}

### Opprykk
Ingen klubber rykket ned til 2. divisjon da Football League hadde besluttet å utvide 1. divisjon fra 18 til 20 klubber. De to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1904–05]]:**

|}

## Referanser
Engelsk 1. divisjon 1914–15

**Engelsk 1. divisjon 1914–15** var den 27. sesongen i Football League. Everton vant sin andre ligatittel.

På grunn av første verdenskrig, ble det ikke arrangert ordinært ligaspill de neste fire årene.    

## Tabell

|}

### Opprykk
Football League besluttet i 1919 å utvide 1. divisjon fra 20 til 22 lag. De to beste klubbene i 2. divisjon rykket automatisk opp til 1. divisjon. Football Leagues AGM besluttet at det skulle stemmes over hvilken klubb som skulle få den ledige plassen i 1. divisjon. Chelsea, som kom på nest siste plass, ble gjenvalgt til 1. divisjon i 1919 uten å måtte delta i avstemningen. Tottenham Hotspur, som ble den dårligste klubben i 1. divisjon sesongen 1914-15, rykket ned til 2. divisjon etter at  Arsenal ble innvalgt til 1. divisjon i 1919 under påståtte tvilsomme omstendigheter. 

**[[Engelsk 2. divisjon 1914–15]]:**

|-bgcolor=lightgray
|colspan=11|
|-bgcolor=D0F0C0
|colspan=11|  ble innvalgt til 1. divisjon i 1919, til tross for at de kun kom på 5.-plass i 2. divisjon 1914–15
|}

;Avstemning om en ledig plass i 1. divisjon i 1919

## Referanser
Edin Cornelius Alfsen

**Edin Cornelius Alfsen** (kinesisk navn: 安理生, *An Lisheng*, født 15. april 1896 i Skogn, død august 1966 i Kasson i Minnesota i USA) var en luthersk misjonær tilknyttet Den Norske Misjonsallianse og senere Den norske Tibetmisjon, som han selv stiftet.

Han var sønn av Christoffer Alfsen og Brita Alfsen. Han arbeidet på Det norske diakonhjem, og studerte senere på *Moody Bible Institute* i USA. Deretter dro han i 1922 til Kina. Han arbeidet for Den norske misjonsallianse 協力公會 i det nordlige Kina i Kalgan 張家口, Longmen 龍門, Zhili og Zhicheng mellom 1922 og 1936.

I 1938 grunnla han Den norske Tibetmisjon og dro til Dajianlu 打箭爐 der han virket fra 1938 til 1944.

Deretter arbeidet han ved Mayo Clinic i USA mellom 1945 og 1958. Så dro han til Taiwan og senere samme år via Singapore, der han etablerte *South East Asia Bible Fellowship*, til Batu Gajak i Malaysia der han grunnla en uavhengig misjon.

Han døde i Dodge County i Minnesota i august 1966.

Edin Cornelius Alfsen giftet seg med Zoe Ethel Oakes i Kina i 1925.

## Litteratur
* Edin Cornelius Alfsen: *Mitt Kall til Tibet*, Horten, 1943
* *Norsk Misjonsleksikon*, bind 1, sp. 43.
Godsmack

**Godsmack** er et alternativ metal-band fra byen Salem i staten Massachusetts i USA.

## Historie
I februar 1995 ville Sully Erna starte et nytt band som han ledet, etter at han hadde spilt trommer i 23 år. Han dannet derfor Godsmack sammen med Robbie Merrill og Tony Rambola. Bandets første album, *All Wound Up*, ble utgitt i 1997.

De begynte å spille live, hvor Joe Draco var med på trommer. De rykte på seg om at de var et bra liveband og CD-en begynte å selge. De ble nummer 1 på lista til WAAF, en radiostasjon i Boston, og når den neste singlen kom ut gikk den også til topps.

Albumet *[[All Wound Up]]* ble spilt inn på nytt, og bare 6 uker etterpå kom de ut med albumet 'Godsmack' i 1998. Bandet fikk et større publikum, og reiste på turné.

I 2000 gav Godsmack ut albumet *[[Awake (Godsmack-album)|Awake]]*. Det var utsolgt på alle konserter.
 
I 2002 ble Sully Erna spurt om han kunne lage en sang til filmen *[[The Scorpion King]]*. De spilte derfor inn sangen «I Stand Alone», som kom på førsteplass av singler på Rock Radio, og ble den mest spilte sangen i 14 uker på rad.

Etter å ha vært på turné i fire år bestemte de seg for å ta en pause. I pausen tok Shannon Larkin, en venn av Sully Erna, over for Tommy Stewart. De reiste deretter til Miami for å spille inn albumet *[[Faceless]]*, som kom ut i april 2003, som gikk til topps på albumlistene i USA. De fulgt opp med i mars 2004 med albumet *[[The Other Side]]*, som inneholdt akustiske versjoner av sanger de hadde utgitt tidligere. Neste album, *IV*, kom i 2006. Deres hittil siste album, *When Legends Rise*, kom ut i 2018.

## Utgivelser
* *[[Godsmack (album)|Godsmack]]* (1998)
* *[[Awake (Godsmack album)|Awake]]* (2000)
* *[[Faceless]]* (2003)
* *[[IV (Godsmack album)|IV]]* (2006)
* *[[The Oracle (Godsmack album)|The Oracle]]* (2010)
* *[[1000hp (album)|1000hp]]* (2014)
* *[[When Legends Rise]]* (2018)

## Medlemmene som er nå
* Sully Erna – Vokalist, gitar,
* Robbie Merrill – Bass 
* Tony Rombola – Gitar og bakgrunnsvokalist
* Shannon Larkin – Trommer

## Eksterne lenker
* 
*
Jane’s Addiction

**Jane's Addiction** er en amerikansk alternativ-rockegruppe dannet i Los Angeles, California i 1985. Gruppas originalbesetning besto av Perry Farrell (vokalist), Dave Navarro (gitarist), Eric Avery (bassist) og Stephen Perkins (trommeslager). Etter bruddet i 1991 ble gruppa gjenforent i 1997 og igjen i 2001, begge gangene uten Eric Avery. I 2008 ble gruppas orignialbesetning med Eric Avery gjenforent og startet deretter på en verdensturné. Avery forlot gruppa på nytt i starten av 2010, da gruppa skulle produsere nytt materiale.

## Diskografi
;Studioalbumer
**[[Nothing's Shocking]]* (1988)
**[[Ritual de lo habitual]]* (1990)
**[[Strays (Jane's Addiction album)|Strays]]* (2003)
**[[The Great Escape Artist]]* (2011)

;Livealbumer
**[[Jane's Addiction (album)|Jane's Addiction]]* (1987)
**[[Live in NYC]]* (2013)

### Samlealbumer
**[[Live and Rare]]* (1991)
**[[Kettle Whistle]]* (1997)
**[[Up from the catacombs: Best of Jane's Addiction]]* (2006)
**[[A Cabinet of Curiosities]]* (2008)

## Referanser


## Eksterne lenker
* 
* 
* 
*
Julia

:*Julia kan også ha [[Julia (andre betydninger)|andre betydninger]]*

**Julia** er en feminin form av navnet Julius som var et latinsk slektsnavn. Navnet kan ha opprinnelse i det greske ordet *ioulos* som betyr «dunskjeggete». Det kan også være avledet av gudenavnet Jupiter som betyr «himmelfar».

## Utbredelse

Kvinnenavnet *Julia* er kjent brukt i Italia fra år 130 fvt. gjennom flere kvinner i den romerske slekten Julia, og ble brukt i store deler av Romerriket.

*Julia* var et populært navn i USA på 1800-tallet og begynnelsen av 1900-tallet, og igjen fra rundt år 2000.

*Julia* var et populært navn i England på midten av 1800-tallet.
	

Navnet *Julia* har vært vanlig i Norge fra 1990-årene og hadde en popularitetstopp med 0,5 % i 2013.

*Julia* er i dag et nokså vanlig navn i Finland, Sverige og Spania.

|}

## Kjente personer med navnet
Personene i listen er ordnet kronologisk etter fødselsår.
* Julia, (ca 76–54 fvt.), datter av Julius Cæsar
* Julia den eldre, (39 fvt.–14 evt.), eneste datter av Augustus
* Julia Morgan (1872–1957), amerikansk arkitekt
* Julia Kristeva (f. 1941), bulgarsk lingvist
* Julia Álvarez (f. 1950), amerikansk forfatter
* Julija Tymosjenko (f. 1960), ukrainsk politiker
* Julia Roberts (f. 1967), amerikansk filmskuespiller
* Julia Tsjepalova (f. 1977), russisk langrennsløper

### I fiksjon
* Julia, en av hovedpersonene i *[[To herrer fra Verona]]*
* Julia, Winston Smiths elsker i romanen *[[1984 (roman)|1984]]*

## Navnedag
*Julia* har navnedag i flere land, oftest 8. april, men har ikke noen norsk navnedag.

## Se også
* Julia, sang av John Lennon

## Referanser


## Eksterne lenker
*
Russlands statsminister

**Russlands statsminister** er regjeringssjef og Russlands nest mektigste person, etter Russlands president. Statsministerens kontor er i Det hvite hus i Moskva.

I Russland er den utøvende makten delt mellom statsministeren som er regjeringssjef og presidenten som er statssjef. Presidenten utnevner statsministeren som må godkjennes av Statsdumaen. Statsministeren skal ta over presidentrollen i tilfelle presidenten dør eller går av. 

I tsartiden utnevnte tsaren regjeringssjefen mens  i sovjettiden var det  formann av *[[Sovnarkom|Folkekommissærenes Råd av USSR]]* fram til 1946, og senere formann av *Ministerrådet av USSR* som var regjeringssjef.

## Tsarens øverste rådgivere 1699&ndash;1709

## Statens kanslere 1709&ndash;1804

## Regjeringens talsmenn 1804&ndash;1864

## Formenn av ministerkomitéen 1864&ndash;1905

## Statsministre av Russland 1905&ndash;1917

## Minister-formenn av den provisoriske regjering i 1917

## Statsministre av den [[Russiske SFSR]] 1917&ndash;1991

## Statsministre av den [[Russland|Russiske føderasjon]] 1991&ndash;
Russisk: Премьер-министры России (Premjer-ministry Rossii)

Politiske partier:
*KD: Det Konstitusjonelle Republikanske Parti (Конституционная Демократическая партия)
*PSR: Det Sosialistiske Revolusjonære Parti (Партия социалистов-революционеров)
*KPSS: Sovjetunionens kommunistiske parti
*KPRF: Den russiske føderasjons kommunistparti
*NDR: Vårt hjem er Russland
*FR: Forent Russland

## Se også
* Russlands presidenter
Snute

**Snute** eller **snuteparti** er i biologisk sammenheng en forlengning av kjevene og (som regel) pusteåpningen/nesen som vokser ut foran i ansiktet på mange dyr, for eksempel landpattedyr som mårdyr, svinedyr, hundedyr og kattedyr, og sjøpattedyr som hvaler, seler og sjøkyr. Pusteorganet inngår i åndedrettssystemet.

Også om andre dyr, som insekter og fisk snakkes det om snuter. Snutebiller er et kjent eksempel fra insektverdenen, mens pansermaller er fisk som gjerne beskrives som lang- eller kortsnutede.

I tilfeller hvor pusteåpningen/nesen ikke er en del av snuten, hender det at man kaller snuteforlengelsen et nebb (hvalnebb) og selve nesen et blåsehull. Mange hvalarter, eksempevis nebbhvaler og delfiner, er eksempler på dette, men betegnelsen er kun en beskrivelse av den evolusjonære utformingen snuten har fått.

## Andre betydninger
Snute kan som begrep også brukes i andre sammenhenger, for eksempel til å beskrive framparten av et objekt. Snuten på en bil refererer i så måte til den fremre delen av kjøretøyet og inkluderer gjerne alt fra frontruten og torpedoveggen (veggen mellom kupéen og motorrommet) og framover (se snutebil). 
Snuten på en båt omfatter gjerne baugen.

## Se også
* Nebb
* Nese
* Snabel
* Tryne
* Mule
Jesper Ganslandt

**Jesper Ganslandt** (født 31. oktober 1978 i Falkenberg i Sverige) er en svensk regissør. Han har bakgrunn som regissør av musikkvideoer og kortfilmer, og som klipper og regissør for TV. I 2007 hadde hans debutfilm, *[[Farvel Falkenberg]]*, premiere i Norge.

## Eksterne lenker
*
Francis Clifford

**Francis Clifford** var et pseudonym for **Arthur Leonard Bell Thompson** (født 1. desember 1917, død 24. august 1975), en britisk forfatter av kriminalromaner og thrillere.

Thompson, som selv ble tildelt Distinguished Service Order for sin innsats under andre verdenskrig, skrev også noen krigsromaner. Flere av hans bøker ble filmatisert. I 1967 spilte Frank Sinatra hovedrollen i *The Naked Runner*, basert på boken av samme navn.

To av Cliffords krimromaner ble belønnet med The Silver Dagger av britiske Crime Writers' Association.

## Bibliografi
* *Honour the Shrine* &ndash; krigsroman (1953)
* *The Trembling Earth* (1955)
* *Overdue* (1957)
* *Something to Love* (1958)
* *Act of Mercy* (1959) (også utgitt som *Guns of Darkness*)
* *Battle is Fought to be Won* &ndash; krigsroman (1960)
* *Time is an Ambush* (1962)
* *The Green Fields of Eden* (1963)
* *The Hunting Ground* (1964)
* *The Third Side of the Coin* (1965)
* *The Naked Runner* (1965)
* *Spanish Duet* (1966)
* *All Men Are Lonely Now* (1967)
* *Another Way of Dying* (1968)
* *The Blind Side* (1971)
* *A Wild Justice* (1972)
* *Amigo, Amigo* (1973)
* *The Grosvenor Square Goodbye* (1974) (også utgitt som *Goodbye and Amen*)
* *Drummer in the Dark* (1976)
* *Ten Minutes on a June Morning* &ndash; novellesamling (1973)
* *Desperate Journey* (1979) (posthumt utgitt)

### Oversettelser til norsk

## Priser og utmerkelser
* Distinguished Service Order
* The Silver Dagger 1969, for *Another Way*
* The Silver Dagger 1974, for *The Grosvenor Square Goodbye *

## Referanser


## Eksterne lenker
* FantasticFiction: Francis Clifford
Bibliothèque nationale de France

**Bibliothèque nationale de France** (BnF) i Paris er et av verdens største bibliotek, og Frankrikes nasjonalbibliotek. Biblioteket ble etablert i 1461, men dets grunnlag lagt i 1537 da kong Frans I vedtok en pliktavleveringslov, som bestemte at alle bøker trykt i Frankrike skulle leveres i ett eksemplar til hans bibliotek. Biblioteket fikk sitt nåværende navn  i 1795. Det har rundt 14 millioner bøker og publikasjoner, en stab på 2 700 personer og et budsjett på €254 millioner.

## Avdelinger («Sites»)
Biblioteket er spredt på flere steder med ulike oppgaver i Paris og Frankrike. En ny avdeling ble oppført i François Mitterrands presidentperiode med adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker og er oppkalt etter den tidligere presidenten *(Site François Mitterrand)*.

Per 2020 har det franske nasjonalbiblioteket fem avdelinger med ulike samlinger og publikumstilbud:

* François-Mitterand
* Richelieu-Louvois
* Arsenal
* Opéra
* Jean-Vilar

### Site François-Mitterand
Denne avdelingen ble bygget som et monument over president François Mitterands presidentperiode, etter hans eget ønske. Det var han selv som valgte ut konkurransebidraget i arkitektkonkurransen om dette bygningskomplekset. Avdelingen har adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker. Arkitekturen ble i 2017 tildelt en internasjonal pris som del av det 20. århundrets kulturelle verdensarv. Avdeling François-Mitterand ble innviet i 1995.

### Site Richelieu-Louvois
Site Richelieu-Louvois holder til i Paris' 2. arrondissement, på adressen 58 Rue de Richelieu, 75002 Paris. Her finner man biblioteket til Det nasjonale kunsthistoriske institutt (L'Institut national de l'histoire de l'art – INHA), biblioteket til l’École nationale des Chartes (Enc), og forskningslesesalene til BnFs

* département des Manuscrits, Estampes et photographie,
* département des Monnaies, médailles et antiques,
* département des Arts du spectacle et Musique

### Site Jean-Vilar
Denne avdelingen holder til i Maison Jean-Vilar i den sørfranske byen Avignon. Jean Vilar (1912–1971) var sentral i fransk teaterliv i en årrekke, og tok initiativet til den verdenskjente teaterfestivalen Festival d'Avignon, som arrangeres hver sommer. Vilar bodde aldri i bygningen som er oppkalt etter ham.

Biblioteksamlingen i Maison Jean-Vilar består per 2020 av over 33.000 bøker og andre publikasjoner om scenekunst generelt, og har også en stor samling dokumenter og annet arkivmateriale som gjelder teaterfestivalen i Avignon og det øvrige teaterlivet i Avignon. Avdeling Jean-Vilar er underlagt BnFs «département des Arts du spectacle», som også arrangerer utstillinger, foredrag, konferanser og møter i Maison Jean-Vilar – særlig i forbindelse med teaterfestivalen.
## Referanser


## Litteratur
* Stam, David H. red. (2001): *International Dictionary of Library Histories*. Fitzroy Dearborn. ISBN 1-57958-244-3.

## Eksterne lenker
* 
* Bibliothèque nationale de France, offisielt nettsted
* Gallica, digitaliserte bøker
Runebrakteaten Ågedal 1

**Runebrakteaten Ågedal 1** er en brakteat fra et rikt gravfunn i 1879 i en kvinnegrav i Audnedal i Vest-Agder. Den er av gull med tverrmål 29,4 mm. Bildet på brakteaten viser et menneskehode over en hest. Langs kanten er det en runeinnskrift.

Brakteaten er datert stilhistorisk til ca. 500–525 av Egil Bakka, men ut fra språket til noe etter 550 av Ottar Grønvik. Grønvik mener runeinnskriften er samtidig med brakteaten. Innskriften var lenge ansett som meningsløs, men i 1987 kom Ottar Grønvik med en tolkning. Denne reviderte han i 1996.

Innskriften leser han slik (litt forenklet):
:*þīR æje, i-riōð, ī yhli-afl hāha!
:*līð tiāðe ellī aiga ī tāhe.
:
:"Trellkvinnen, rødlett, i juletidsstyrke,
:     føre hesten på beite!
:
:Følge viste det seg at den gamle
:     hadde i tunet (i sin egen gård)."

Grønvik tolker tekstens innhold slik: Innskriften handler om en gammel mann og en trellkvinne, som er mannens følge. Hun har frisk ansiktsfarge og har drukket øl («i juletidsstyrke»), og føler seg opprømt og sterk, dvs. er beruset. Hun skal føre hesten på beite.

Dette sammenholder Grønvik med beskrivelsen som araberen Ahmad ibn Fadlān gav i 922 av begravelsen av en væringhøvding. Han ble brent på bålet, sammen med våpen, to hester og en trellkvinne som hadde meldt seg frivillig til å følge sin herre i døden. Under begravelsen ble hun skjenket med øl og ble sterkt beruset.

Grønvik mener det ikke kan være tvil om at innskriften beskriver en hedensk begravelse, "der en fornem mann eller kvinner blir lagt på likbålet sammen med en trælkvinne, som frivillig har gått med på å følge med til dødsriket." Trellkvinnen, hestene og gravgodset skal være med mannen på veien til dødsriket. Det er åpenbart viktig at trellkvinnen er en av hans egne trellkvinner, og at hun blir med frivillig.

Grønvik mener innskriften ikke er laget i samband med begravelsen, men at teksten kan være fra et mytisk dikt som var velkjent i samtida. Diktet har hatt som funksjon å forklare den religiøse tanken ved bålbrenningen, nemlig at den døde kom raskt av gårde og kom fram til dødsriket. Den skulle også motivere trellkvinner til frivillig å bli med på ei slik reise. Diktet beskriver derfor et kjernepunkt i den hedenske troen: menneskets nye liv i en hinsidig verden.

## Referanser


## Litteratur
* 
*
*Egil Bakka: 'Goldbrakteaten in norwegischen Grabfunden: Datierungsfragen', i Karl Hauck (red.): Frühmitteralterliche Studien. Jahrbuch des Instituts für Frühmittelalterforschung der Universität Münster. Bd. 7. 1973.
Skeiane ungdomsskole

**Skeiane ungdomsskole** er en skole på Skeiene i Sandved bydel i Sandnes i Rogaland. Den ble bygget som realskole i 1963 og het da Høyland kommunale realskole.

Skolen var gjennom en totalrenovering og utvidelse til en kapasitet til 588 elever i 21 klasser mellom 2015-2020. Våren 2015 var det ca 500 elever. 

Bygget ble tidligere renovert mellom 1996 og 1997 og i mellom 2009 og 2019. Skolen har kort avstand til Sandnes sentrum.

### Skolens navn
Skolen byttet navn fra Skeiene til Skeiane i 2018, fordi Statens Kartverk i 2001 fastsatte at offisielt gardsnavnform skulle være «Skeiane».

## Referanser


## Eksterne lenker
*
Fordisme

**Fordisme** er et begrep som brukes for å beskrive arbeidsorganisasjoner med høy grad av spesialisering og sentralisering. Dette er en videreutvikling av taylorismen, som stammer fra ingeniøren og næringslivsteoretikeren Frederick Winslow Taylors teorier.

Termen «fordisme» stammer fra den amerikanske industrilederen Henry Fords samlebåndsproduksjon av biler på begynnelsen av 1900-tallet; et prinsipp utviklet for å forsyne et massemarked med generelle produkter. Fordismen hadde lenge en sosial side. Av forretningshensyn satte Ford prisen på sine biler så lav at også arbeidere gjennom avbetalingsavtaler skulle ha råd til å kjøpe bilene de selv produserte. Derfor betalte også Ford lønninger som lå over industriens gjennomsnitt. Han var foregangsmann for sosial boligbygging, hadde fokus på arbeiderhelse, og førte kampanjer for å bekjempe drukkenskap i arbeiderklassen. Under depresjonen på 1920- og 30-tallet ble imidlertid også Ford tvunget til å etterfølge alminnelige markedsmekanismer som lønnsnedlag og oppsigelser. Fordisme betegner dermed i dag hovedsakelig en standardisert produksjonsmåte. 

## Se også
* Post-fordisme
* Økonomisk sosiologi
USS «Monitor»

**USS «Monitor»** var det første pansrede krigsskip som ble tatt i bruk av den amerikanske marinen. Skipet var konstruert av den svenske oppfinneren John Ericsson (1803–1889), som også oppfant verdens første fungerende propell. Skipet er best kjent for deltakelsen i det første sjøslag i historien mellom to panserskip &ndash; Slaget ved Hampton Roads &ndash; som fant sted 9. mars 1862 under den amerikanske borgerkrigen. Under dette slaget kjempet USS «Monitor» mot det pansrede sørstatsskipet CSS «Virginia».

## Referanser
Baijidelfin

**Baijidelfin** (*Lipotes vexillifer*) eller bare **baiji** er eller var en endemisk art til Yangtze-elven i Kina, men man antar at arten ble utryddet rundt det siste årtusenskiftet (uten at myndighetene er absolutt sikre). Baijidelfin var eneste nålevende art i slekten ***Lipotes***, som igjen var eneste slekt med nålevende arter i familien **Lipotidae**, som videre inngår i gruppen av tannhvaler (Odontoceti). Lipotidae inngår videre i overfamilien Inioidea, som også inkluderer de to elvedelfinfamiliene Iniidae og Pontoporiidae.

Baijidelfin står fortsatt oppført som kritisk truet på IUCNs rødliste, siden utryddelsen ikke har latt seg endelig bekrefte enda.

## Biologi
Baiji var spesielt tilpasset et liv i grumsete vann. Øynene var små, satt høyt på hodet og ble trolig bare brukt til å skille større objekter nær overflaten. Hodet har uttalt pannekul (melon) og ei relativt lang og smal flaskehalslignende snute (nebb). En velutviklet evne til ekkolokalisering og et langt og følsomt nebb var trolig de viktigste redskapene arten hadde for å navigere og finne mat.

Arten blir også kalt Yangtze-elvedelfin, og den var endemisk til den midtre nedre Chang Jiang og den nærliggende Qiantangelven i det østlige Kina. Arten opplevde en kraftig bestandsnedgang gjennom siste del av det tjuende århundre. I 1980 ble antatt å være rundt 400 individer i bestanden, men bare 13 ble registrert i årene 1997–1999. Den primære faktoren som drev denne bestandsnedgangen var sannsynligvis uholdbar bifangst i lokale fiskerier, spesielt langliner med rullekrok, sammen med større habitatforringelse. De siste bekreftede baiji-rapportene er om en drektig hunn funnet strandet ved Zhenjiang i november 2001, og et individ fotografert i elva ved Tongling i mai 2002. En omfattende seks uker lang visuell og akustisk undersøkelse med flere fartøyer i 2006, som dekket hele den historiske rekkevidden til baiji i Yangtze-elva, fant ikke beviser for at arten overlever.

Ytterligere intervjuundersøkelser utført i 27 fiskersamfunn langs elva i 2008, fra Yichang til Shanghai, fant få beviser for at baiji fortsatt kan finnes. Tapet representerer ikke bare den første dokumenterte globale utryddelsen av et megafaunalt virveldyr på over 50 år, men også forsvinningen av en hel pattedyrfamilie (Lipotidae).

## Inndeling
Inndelingen følger Society for Marine Mammalogy og er i henhold til Committee on Taxonomy (2022).

* Odontoceti, tannhvaler
** 	Lipotoidea
*** Lipotidae
**** *[[baijidelfin|Lipotes]]*
***** *[[baijidelfin|L. vexillifer]]*, baijidelfin (mulig utryddet like etter årtusenskiftet)

## Referanser




## Eksterne lenker
*
Frank Arnesen

**Frank Arnesen** (født 30. september 1956) er en dansk tidligere fotballspiller som i dag jobber som Manager i Hamburg SV. Han er mest kjent som spiller i Ajax Amsterdam og PSV Eindhoven. I 1988 var han med å vinne Serievinnercupen med PSV. Arnesen spilte totalt 52 A-landskamper for  og scoret 14 mål.

## Klubbkarriere
Som guttespiller dro han fra moderklubben Fremad Anger til Amsterdam for å være med på Ajax's talentutviklingsprogram. Deretter var veien kort til flere storklubber i Europa.

* Fremad Amager 
* Ajax Amsterdam 
* Valencia CF 
* RSC Anderlecht 
* PSV Eindhoven

## Landslagskarriere
Arnesen var en av de store profilene på Sepp Pionteks landslag på 80-tallet. Der spilte han bra, og var med og bidrog sterkt i Fotball-EM i 1984 og Fotball-VM i 1986. Han ble blant annet Danmarks toppscorer med 3 mål under EM i 1984. Han fikk også rødt kort under den siste puljekampen til Danmark mot Vest-Tysklands landslag under VM i 1986.

## Managerkarriere
Etter karrieren som spiller ble Frank Arnesen assistenttrener for Bobby Robson i PSV Eindhoven. Han fortsatte som sportsdirektør i PSV og var med på å både oppdage og utvikle talenter som Ronaldo, Romario og Ruud van Nistelrooy. Senere ble han sportsdirektør i den engelske klubben Tottenham. Derfra gikk han videre som talentutviklingssjef i Chelsea FC. Han er nå sportsdirektør i Hamburger SV.

## Referanser


## Eksterne lenker
*
Cycleurope

**Cycleurope AB** er en svensk sykkelprodusent med hovedkontor i Stockholm.

Selskapet har produksjon i Danmark, Frankrike, Italia og Sverige. Det er datterselskap av Grimaldi Industri, et familiekonsern etablert av den svenske gründeren Salvatore Grimaldi, og heleid av Grimaldi-familien. Administrerende direktør av Cycleurope er Salvatore Grimaldis sønn, Tony Grimaldi.

Cycleuropes historie begynner i 1996 ved overtakelsen av den svenske sykkelprodusenten Monark. Det utviklet seg raskt til å bli en betydelig europeisk produsent og distributør. Cycleurope har kontorer i alle verdensdeler og distribuerer sykler av flere kjente merkenavn til over 50 land, men har sitt største marked i Europa.

I 1996 overtok Cycleurope gjennom Monark også produksjonen av det norske sykkelmerket DBS. Selskapet er representert i Norge av Cycleurope Norge i Sandnes.

## Merkenavn
CyclEurope eier følgende sykkelmerker:
* Crescent, kjøpt av Monark i 1960 gjennom kjøp av det svenske Nymanbolagen.
* Monark, etablert 1908 i Varberg.
* Bianchi (Edoardo Bianchi), tradisjonsrikt italiensk sykkelmerke, kjøpt 1997 av Cycleurope.
* Gitane, etablert 1930 i Frankrike.
* Micmo, etablert 1935 i Frankrike.
* Puch, Johann Puch (1862 – 1914) startet i 1889 et sykkelverksted, og i 1899 en sykkelfabrikk i Graz, Østerrike.
* Legnano, eid av Edoardo Bianchi.
* Peugeot, sykkelavdelingen.
* Øglænd DBS, kjøpt 1989 av Monark og 1996 av Cycleurope.
* Kildemoes, startet 1942 i Odense, Danmark.
* Everton
* Chiorda, eid av Edoardo Bianchi.
* Renault, sykkelavdelingen.
* Spectra

## Eksterne lenker
*
Paolo Montero

**Ronald Paolo Montero Iglesias** (født 1971) er en uruguayansk fotballtrener og tidligere fotballspiller som er hovedtrener for den italienske klubben  U19.

## Meritter
* Serie A (4): 1996–1997, 1997–1998, 2001–2002, 2002–2003
* Supercoppa italiana (3): 1997, 2002, 2003
* UEFA Super Cup (1): 1996
* Intercontinental Cup (1): 1996
* Intertotocupen (1): 1999

## Referanser


## Eksterne lenker
*
Kungliga biblioteket

**Kungliga biblioteket** i Stockholm er Sveriges nasjonalbibliotek.

Biblioteket forvalter den svenske pliktavleveringsloven, og tar hånd om alt og gjør tilgjengelig alt trykket materiale i Sverige, som angitt allerede i svensk lov av 1661. Kungliga biblioteket har siden 1878 holdt til i sin nåværende bygning i Humlegården park på Östermalm i Stockholm.

Blant de kjente personer som har tilbrakt tid i biblioteket er den russiske revolusjonslederen Vladimir Lenin som bodde flere kortere perioder i Stockholm i sin eksiltid.

## Referanser


## Eksterne lenker
*
Justus DaLee

**Justus DaLee** (født 1. oktober 1793 i Pittstown, Washington County, New York, død 5. januar 1878 i Eden, Wisconsin) var en amerikansk folkelig kunstner. Han var militærmusiker omkring 1812, men ble senere professor i skrivekunst (skjønnskrift/kalligrafi) med base i staten New York.

Som billedkunstner er han kjent for sine miniatyrbilder i olje, akvarell, tusj eller blandingsteknikker.

## Referanser


## Kilder
* Davenport, Ray; *Davenport's Art Reference: The Gold Edition*; 2005
* Dunbier, Lonnie Pierson (Editor); *The Artists Bluebook: 34,000 North American Artists to March 2005*; 2005
* Rumford, Beatrix; *American Folk Portraits from the Abby Aldrich Rockefeller Folk Art Center*; 1981
Engelsk 1. divisjon 1937–38

**Engelsk 1. divisjon 1937–38** var den 46. sesongen i Football League. Arsenal vant sin femte ligatittel. 

## Tabell

   

|}

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon. 

**[[Engelsk 2. divisjon 1937–38]]:**

|}

## Referanser